Gertrude Lawrence, 1947
**Gertrude Lawrence**, egentlig *Gertrude Alice Dagmar Lawrence Klasen* (født 4. juli 1898 i London, død 6. september 1952 i New York City i USA) var en britisk skuespillerinne, sangerinne og danserinne.

Liv og virke
------------

### Bakgrunn

Familiebakgrunnen var engelsk og dansk, og hun vokste opp i Newington-området i London Borough of Southwark. Faren var en basso profondo som opptrådte under navnet Arthur Lawrence. Han drakk tett, noe som førte til at moren Alice forlot ham kort etter Gertrudes fødsel.

I 1908 tok Alice et oppdrag i koret til en julepantomime ved Brixton Theatre. Der ble hennes talent satt pris på, og Alice hørte om Italia Conti, som underviste i dans, tale og skuspill. Hun tok kontakt, og ble som barn tatt opp uten på måtte betale for undervisningen. 

### Barnekarriere

Gertrude arbeidet for Italia Contis oppsetning av *Where the Rainbow Ends*. Senere opptrådte hun i Max Reinhardts *The Miracle* i London og *Fifinella*, ledet av Basil Dean, for Liverpool Repertory Theatre. Omkring denne tid valgte hun å bruke sin fars etternavn. Dean satte henne opp i siitt neste stykke, Gerhart Hauptmanns *Hannele*, og da møtte hun for første gang Noël Coward. Det ble begynnelsen på et langt og til tiden stormfullt vennskap.

### Voksenkarriere

Hun var en populær revy- og musicalartist både i hjemlandet og på Broadway. Hun opptrådte flere ganger sammen med barndomsvennen Noël Coward, som for eksempel i *London Calling* (1923) og *Private Lives* (1930). 

Hun var i filmen bare sporadisk. Blant hennes filmer kan nevnes *The Battle of Paris* (1929), *Stage Door Canteen* (1943) og *The Glass Menagerie* (1950).

Hennes siste store rolle var mot Yul Brynner i uroppsetningen av *The King and I* på Broadway, som hadde premiere den 29. mars 1951. Hun ble rammet av levberkreft og døde året etter (1952). Hun ble samme år belønnet med Tony-prisen for beste kvinnelige hovedrolle i en musikal for sin rolle som guvernanten Anna Leonowens i *The King and I*.

En film om hennes liv fra 1968, *Star!* hadde Julie Andrews i rollen som henne.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Gertrude-Lawrence, besøkt 9. oktober 2017[Hentet fra Wikidata]
2. 1 2   Discogs, Discogs artist-ID 976870, besøkt 9. oktober 2017[Hentet fra Wikidata]
3. 1 2   FemBio-Datenbank, FemBio-ID 17114, besøkt 9. oktober 2017[Hentet fra Wikidata]
4. 1 2   Find a Grave, Find a Grave 2481, besøkt 9. oktober 2017[Hentet fra Wikidata]
5. ↑  Morley, Sheridan, *Gertrude Lawrence*. New York, New York: McGraw-Hill 1981; ISBN 978-0-07-043149-2. s. 5–6
6. ↑  Forward by Italia Conti to the eighteenth edition of Where the Rainbow Ends
7. ↑  Morley, s. 9–12

Eksterne lenker
---------------

* (en) Gertrude Lawrence på Internet Movie Database Rediger på Wikidata

* (sv) Gertrude Lawrence i Svensk Filmdatabas Rediger på Wikidata

* (da) Gertrude Lawrence på Filmdatabasen Rediger på Wikidata

* (fr) Gertrude Lawrence på Allociné Rediger på Wikidata

* (en) Gertrude Lawrence på AllMovie Rediger på Wikidata

* (en) Gertrude Lawrence hos The Movie Database Rediger på Wikidata

* (en) Gertrude Lawrence hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BBC Things **·** MusicBrainz **·** Discogs
 |